Nõukogu määrus (EÜ) nr 1244/2001,

19. juuni 2001,

millega muudetakse määrust (EÜ) nr 1259/1999, millega kehtestatakse ühise põllumajanduspoliitika raames kohaldatavate otsetoetuskavade ühised eeskirjad

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 37,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades järgmist:

(1) Erinevate ühise põllumajanduspoliitika sissetulekutoetuse kavade kohaste otsetoetuste osas näitab statistika, et suur hulk talupidajaid saab väga väikseid summasid. Toetuskavas ei tehta vahet talupidajate vahel, kes saavad väikseid summasid, ja talupidajate vahel, kes saavad suuremaid summasid, ning tingimused toetuse saamiseks ja haldus- ja kontrollisätted on samad.

(2) Lihtsustatud toetuskava loomine talupidajate jaoks, kes saavad väikseid summasid, võib aidata kaasa talupidajate, riiklike ametiasutuste ja komisjoni halduskoorma vähenemisele. On asjakohane katsetada katseperioodi jooksul sellise kava tõhusust. Talupidajad, kellel on õigus saada väikseid toetussummasid või kes nõustuvad saama väiksemaid toetussummasid, peaksid saama miinimumperioodi jooksul ühe terviksumma aastas lihtsustatud tingimustel. Kava ajutise iseloomu tõttu peaks kavas osalemine olema vabatahtlik nii liikmesriikidele kui nende liikmesriikide talupidajatele, kes otsustavad kava kohaldada.

(3) Haldusprotseduuride lihtsustamiseks tuleks liikmesriikidel lubada teha kavas osalevatele talupidajatele ühekordseid koondmakseid, mis hõlmaksid käesoleva kava alusel antavaid toetusi ja teiste toetuskavade alusel antavaid toetusi.

(4) Ilma et see piiraks määrusega (EÜ) nr 1259/1999 [3] kehtestatud otsetoetuskavu käsitlevate kehtivate ühiseeskirjade kohaldamist ja võttes arvesse kava rakendamist katseajaga, on asjakohane lubada komisjonil rakendada kava vajaliku paindlikkusega. Lisaks sellele võib lihtsustamiseesmärgi saavutamiseks tekkida teatavatel täpselt määratletud ja põhjendatud juhtudel vajadus teha erand kehtivatest eeskirjadest, mis on sätestatud toetust käsitlevates asjakohastes määrustes ning nõukogu 27. novembri 1992. aasta määruses (EMÜ) nr 3508/92, millega kehtestatakse ühenduse teatavate toetuskavade ühtne haldus- ja kontrollisüsteem. [4]

(5) Määruses (EÜ) nr 1259/1999 kehtestatakse ühise põllumajanduspoliitika raames kohaldatavate otsetoetuskavade ühised eeskirjad. Seepärast on asjakohane kõnealust määrust lihtsustatud kava hõlmamiseks muuta.

(6) Käesoleva määruse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused, [5]

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 1259/1999 muudetakse järgmiselt.

1. Lisatakse järgmine artikkel:

"Artikkel 2a

1. Kalendriaastateks 2002–2005 kehtestatakse lihtsustatud kava, mille alusel liikmesriigid võivad otsustada, et käesolevas artiklis sätestatud tingimustel ja selle rakendamiseks vastuvõetud eeskirjade kohaselt tehakse järgmised toetuskavade maksed:

- määruse (EÜ) nr 1251/1999 [6] artiklitega 2, 4 ja 5 ettenähtud põllukultuuride pindalatoetused, sh silotoetused, lisasummad, tootmisest kõrvaldamise toetused, kõva nisu lisatasu ja eritoetus,

- määruse (EÜ) nr 1577/96 [7] artikliga 1 ettenähtud kaunviljade pindalatoetus,

- määruse (EÜ) nr 3072/95 [8] artikliga 6 ettenähtud riisi pindalatoetus,

- määruse (EÜ) nr 1254/1999 [9] artiklitega 4, 6, 10, 13 ja 14 ettenähtud erilisatasu, ammlehmade eest makstav lisatasu, sh mullikate eest makstav lisatasu ja kaasfinantseeritav täiendav riiklik ammlehmade eest makstav lisatasu, ekstensiivistamistoetus ja käesolevas taandes sätestatud toetustele lisaks makstavad lisatoetused,

- määruse (EÜ) nr 2467/98 [10] artikliga 5 ettenähtud lisatasu ute või kitse kohta ja ebasoodsamate piirkondade toetus.

Esimeses lõigus nimetatud määrustele viidatakse edaspidi kui "asjaomastele määrustele".

2. Osalemine lihtsustatud kavas on vabatahtlik. Taotlejad võivad kavas osaleda, kui nad on saanud toetust vähemalt ühe kõnealuse kavaga hõlmatud toetuskava alusel igal taotlemise aastale eelneval kolmel kalendriaastal. Talupidajad, kes saavad määruse (EÜ) nr 1257/1999 alusel ennetähtaegse pensionile jäämise toetust, ei tohi kavas osaleda.

3. Summa, mille talupidaja võib kava alusel saada, on suurem kahest järgnevast summast, kas:

a) taotlemise aastale eelneva kolme kalendriaasta jooksul asjakohaste määruste alusel antud summade keskmine; või

b) taotlemise aastale eelneval kalendriaastal asjakohaste määruste alusel antud kogusumma.

Määruse (EÜ) nr 1308/70 [11] artikliga 4 ettenähtud lina ja kanepi pindalatoetusi võetakse toetuse arvutamisel arvesse.

Kui käesoleva määruse artiklit 4 kohaldatakse punktides a ja b nimetatud võrdlusperioodidel, arvutatakse punktides a ja b osutatud summad summadena, mis oleks antud enne artikli 4 kohaldamist.

4. Lõikes 3 nimetatud summa ei tohi olla suurem kui 1250 eurot.

Taotlejad, kellel oleks õigus saada asjakohaste määruste alusel suuremaid summasid, võivad siiski valida lihtsustatud kava, kui nad nõustuvad nimetatud ülemmäära saamisega, ilma et see piiraks lõike 5 kohaldamist.

Lihtsustatud kava alusel makstakse toetust kord aastas alates kavas osalemise taotluse esitamise aastast kuni 2005. aastani.

5. Liikmesriigid võivad otsustada kohaldada lihtsustatud kava suhtes artiklit 4.

6. Taotlejad kohustuvad hoidma maa heas põllumajanduslikus seisukorras. Nad võivad kasutada maad mis tahes põllumajanduslikul eesmärgil, välja arvatud CN-koodi 53021000 alla kuuluva kanepi tootmiseks.

Liikmesriigid määratlevad hea põllumajandusliku seisukorra, võttes eelkõige arvesse käesoleva määruse ja määruse (EÜ) nr 2316/1999 [*******] Komisjoni 22. oktoobri 1999. aasta määrus (EÜ) nr 2316/1999, milles sätestatakse teatavate põllukultuuride tootjate toetussüsteemi kehtestava nõukogu määruse (EÜ) nr 1251/1999 üksikasjalikud rakenduseeskirjad (EÜT L 280, 30.10.1999, lk 43). Määrust on viimati muudetud määrusega (EÜ) nr 946/2001 (EÜT L 133, 16.5.2001, lk 8). artikli 19 lõike 4 kohaldamiseks võetud meetmeid.

7. Liikmesriigid võivad teha otsuse rakendada lihtsustatud kava riiklikul või piirkondlikul tasandil ja ühtlustada lihtsustatud kava kohaste maksete kuupäeva muude toetuskavade kohaste maksete kuupäevaga."

2. Artikkel 11 asendatakse järgmisega:

"Artikkel 11

Üksikasjalikud eeskirjad

1. Komisjoni abistab määruse (EMÜ) nr 1766/92 [*] Nõukogu 30. juuni 1992. aasta määrus (EMÜ) nr 1766/92 teraviljaturu ühise korralduse kohta (EÜT L 181, 1.7.1992, lk 21). Määrust on viimati muudetud määrusega (EÜ) nr 1666/2000 (EÜT L 193, 29.7.2000, lk 1). artikliga 23 moodustatud teraviljaturu korralduskomitee või vajaduse korral muud asjakohased korralduskomiteed.

2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7.

3. Otsuse 1999/468/EÜ artikli 4 lõikes 3 nimetatud tähtajaks kehtestatakse üks kuu.

4. Komisjon võtab vastavalt lõikele 2 vastu:

- artikli 2a üksikasjalikud rakenduseeskirjad, sealhulgas mis tahes erandid asjakohastest määrustest ja määrusest (EMÜ) nr 3508/92, [**] Nõukogu 27. novembri 1992. aasta määrus (EMÜ) nr 3508/92, millega kehtestatakse ühenduse teatavate toetuskavade ühtne haldus- ja kontrollisüsteem (EÜT L 355, 5.12.1992, lk 1). Määrust on viimati muudetud komisjoni määrusega (EÜ) nr 495/2001 (EÜT L 72, 14.03.2001, lk 6). mis on vajalikud lihtsustamiseesmärgi saavutamiseks, ning eelkõige eeskirjad, milles käsitletakse toetuse saamise tingimusi, rakendamiskuupäevi ning maksete ja kontrollidega seotud sätteid, ning samuti üksikasjalikud eeskirjad lihtsustatud kavaga hõlmatud alasid ja toodangut käsitlevate topeltnõuete vältimiseks,

- vajaduse korral lisa muudatused, võttes arvesse artiklis 1 sätestatud kriteeriume, ja

- vajaduse korral käesoleva määruse üksikasjalikud rakenduseeskirjad, sealhulgas eriti artiklite 3 ja 4 eiramise välistamiseks vajalikud meetmed ning artiklit 7 käsitlevad meetmed."

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 19. juuni 2001

Nõukogu nimel

eesistuja

M. Winberg

[1] EÜT C 120E, 24.4.2001, lk 146.

[2] Arvamus on esitatud 14. juunil 2001 (Euroopa Ühenduste Teatajas seni avaldamata).

[3] EÜT L 160, 26.6.1999, lk 113.

[4] EÜT L 355, 5.12.1992, lk 1. Määrust on viimati muudetud komisjoni määrusega (EÜ) nr 495/2001 (EÜT L 72, 14.3.2001, lk 6).

[5] EÜT L 184, 17.7.1999, lk 23.

[6] Nõukogu 17. mai 1999. aasta määrus (EÜ) nr 1251/1999, millega kehtestatakse teatavate põllukultuuride tootjatele toetussüsteem (EÜT L 160, 26.6.1999, lk 1). Määrust on viimati muudetud määrusega (EÜ) nr 1038/2001 (EÜT L 145, 31.5.2001, lk 16).

[7] Nõukogu 30. juuli 1996. aasta määrus (EÜ) nr 1577/96, millega kehtestatakse erimeede teatavate kaunviljade suhtes (EÜT L 206, 16.8.1996, lk 4). Määrust on viimati muudetud määrusega (EÜ) nr 811/2000 (EÜT L 100, 20.4.2000, lk 1).

[8] Nõukogu 22. detsembri 1995. aasta määrus (EÜ) nr 3072/95 riisituru ühise korralduse kohta (EÜT L 329, 30.12.1995, lk 18). Määrust on viimati muudetud määrusega (EÜ) nr 1667/2000 (EÜT L 193, 29.7.2000, lk 3).

[9] Nõukogu 17. mai 1999. aasta määrus (EÜ) nr 1254/1999 veise- ja vasikalihaturu ühise korralduse kohta (EÜT L 160, 26.6.1999, lk 21).

[10] Nõukogu 3. novembri 1998. aasta määrus (EÜ) nr 2467/98 lamba- ja kitselihaturu ühise korralduse kohta (EÜT L 312, 20.11.1998, lk 1). Määrust on viimati muudetud määrusega (EÜ) nr 1669/2000 (EÜT L 193, 29.7.2000, lk 8).

[11] Nõukogu 29. juuni 1970. aasta määrus (EMÜ) nr 1308/70 lina- ja kanepituru ühise korralduse kohta (EÜT L 146, 4.7.1970, lk 1). Määrust on viimati muudetud määrusega (EÜ) nr 2826/2000 (EÜT L 328, 23.12.2000, lk 2).

--------------------------------------------------